"Re itse se fa moithuti a kgona go : bontsha kitso ya mefuta e e farologaneng ya tlhaeletsano ya molomo mo maitlhomong a go tlhaeletsana le batho ba bangwe : bua ka maitemogelo , emela ntlha , araba a ipaakantse le fa a sa ipaakanya , le go anela ; simolola le go tsweletsa motlotlo ; neela le go latela ditsela le ditaelo ka nepagalo ; tsaya karolo ka matlhagatlhaga mo dipuisanong tsa ditlhopha ka go tlhagisa dikakanyo le megopolo ya gagwe , go reetsa le go tlotla dikakanyo tsa ba bangwe , a ntse a mekamekana le dintlha tse di tlwaelegileng ; neela kgotsa tlhagisa puo e khutshwane e e ipaakanyetsweng . "